text: চন্ডীগড় জংশন রেলওয়ে স্টেশন চন্ডীগড়ের কেন্দ্রীয় শাসিত অঞ্চলের শহর গুলোতে সার্ভিস প্রদান করে থাকে৷ স্টেশনটি ৩৩০.৭৭ মিটার(১,০৮৫.২ ফুট) উচ্চতায় অবস্থিত এবং এর কোড পরিচিতি হচ্ছে সিডিজি৷ চন্ডীগড় জংশন রেলওয়ে স্টেশন ইন্ডিয়ান রেলওয়ের সর্বোচ্চ একশত বুকিং স্টেশনগুলোর মধ্য অন্যতম৷
  
  ইতিহাস
  ১৮৯১ সলে দিল্লী-আমবালা-কলকা লাইন উন্মুক্ত করা হয়, অপরদিকে ২০১৩ সালে চন্ডীগড়-শাহনেওয়াল লাইন(যা লুধিয়ানা-চন্ডীগড় রেইল লিংক হিসাবেও পরিচিত), তা চালুকরা হয়৷
  
  আমবালা-চন্ডীগড় সেক্টর ১৯৯৮-৯৯ সালে এবং চন্ডীগড়-কালকা ১৯৯৯-২০০০ সালে বিদ্যুৎচালিত করা হয়৷
  
  সুযোগ-সুবিধা
  চন্ডীগড় রেলওয়ে স্টেশন এ যে সকল সুযোগ সুবিধা বিদ্যমান রয়েছে, সেগুলো হল- কম্পিউটার ভিত্তিক রিজার্ভেশন সুবিধা, সাধারণ রেলওয়ে পুলিশ আউটপোস্ট, টেলিফোন বুথ, ট্যুরিস্ট রিসেপশান সেন্টার, রেস্ট রুম, ভেজিটারিয়ান এবং নন-ভেজিটারিয়ান রিফ্রেশমেন্ট রুম এবং বুক স্টল৷২০১৪ সালে চন্ডীগড় রেলওয়ে স্টেশনে চলন্ত সিঁড়ি সুবিধা সংযুক্ত করা হয়৷
  
  রেলওয়ে স্টেশনটি শহরের কেন্দ্রস্থল হতে ৮ কিলোমিটার দূরে৷ এয়ারপোর্টটি ৭ কিলোমিটার দূরে অবস্থিত৷ স্টেশনটিতে স্থানীয় এলাকাতে চলাচলের জন্য বাস, অটো রিক্সা এবং সাইকেল রিক্সা ইত্যাদি অতি সহজলভ্য৷
  
  ট্রেনসমূহ
  চন্ডীগড় রেলওয়ে স্টেশনের মধ্য দিয়ে চলাচলকারী ট্রেনগুলোর তালিকা নিন্মরূপ 
  
   চন্ডীগড় নয়া দিল্লী শতাব্দী এক্সপ্রেস
   ইন্দোর-চন্ডীগড় উইকলি এক্সপ্রেস
   কালকা মেইল
   কালকা নয়া দিল্লী শতাব্দী এক্সপ্রেস
   অমৃতসর চন্ডীগড় সুপারফাস্ট এক্সপ্রেস 
   চন্ডীগড় অমৃতসর ইন্টারসিটি এক্সপ্রেস
   চন্ডীগড় বান্দ্রা টার্মিনাস সুপারফাস্ট এক্সপ্রেস
   কালকা নয়া দিল্লী শতাব্দী এক্সপ্রেস
  
  তথ্যসূত্র
  
  বহিঃসংযোগ
  
  বিষয়শ্রেণী:চন্ডীগড়ের রেলওয়ে স্টেশন
title: চণ্ডীগড় জংশন রেলওয়ে স্টেশন